o
Tällä kertaa kuulemme ajanjaksosta, jolloin Israelia hallitsivat tuomarit.
Täällä kanssani on tohtori Gershon Nerel.
Gershon, kenestä tuli Israelin johtaja Joosuan kuoleman jälkeen?
Jumala ei nimittänyt kansallista johtajaa.
Mooseksen kuoltua Jumala oli jo etukäteen
valmistanut Joosuan seuraavaksi johtajaksi.
Joosuan kuoltua tällaista johtajaa ei valittu.
Näemme, että 12 luvattuun maahan asettunutta heimoa olivat
autonomisia. He asuivat kukin heimo itsekseen.
Heimot alkoivat mennä naimisiin paikallisten kansojen kanssa.
Jotkut kanaanilaiset pysyivät maassa ja vaikuttivat Israelilaisiin.
Nämä pakanat esittelivät israelilaisille heidän epäjumalansa.
Israelilaiset unohtivat nopeasti Jumalan, joka toi heidät Egyptistä
ja auttoi heitä saamaan luvatun maan.
Jumala antoi israelilaiset pakanoiden hallittaviksi, ja
he kärsivät.
Kun kanaanilaiset hallitsivat israelilaisia ja
ottivat heiltä veroa, israelilaiset pyysivät pelastajaa,
ja niin Jumala lähetti heille tuomarit.
Mikä oli tuomareiden tehtävä?
Jumala valitsi tuomarit eri heimoista, ja he hallitsivat
Israelia useiden vuosien tai vuosikymmenten ajan.
Tuomari oli ensinnäkin tuomari.
Hän tuomitsi kansan kesken ja ratkaisi ongelmia.
Hän oli myös hallinnollinen johtaja.
Tuomari oli myös sotilasjohtaja kansalle.
Tavallisesti hän oli myös hengellinen johtaja.
Raamattu kertoo enemmän muutamasta tuomarista. Yksi oli Gideon.
Gideon oli tärkeä tuomari. Jumala valitsi hänet sen jälkeen, kun
midianilaiset olivat hallinneet Israelia 7 vuotta.
Nämä olivat vaikeat 7 vuotta.
Israelilaisten täytyi piileskellä vuorilla ja luolissa, koska
midianilaiset varastivat heidän ruokaansa ja viljelyksiään.
Joten he huusivat Herraa ja pyysivät pelastusta.
Ja Herra käytti Gideonia.
Herra valitsi Gideonin ihmeellisesti ja Gideonin piti koota armeija.
Hän halusi koota suuren armeijan,
mutta Herra sanoi, että 300 sotilasta riittää.
Näiden 300 sotilaan kanssa voit voittaa.
Gideon totteli Herraa ja valitsi 300 miestä, ja jakoi heidät
kolmeen ryhmään, 100 miestä kussakin.
Sitten hän teki yllätyshyökkäyksen midianilaisia ja amalekilaisia
vastaan käyttämällä torvia ja saviruukkuja,
joista lähti paljon melua.
Vihollinen pelästyi niin, että juoksi karkuun.
Gideon pelasti Israelin hyvin erityisellä tavalla.
Toinen tärkeä tuomari oli Simson.
Filistealaiset hallitsivat Israelia 40 vaikeaa vuotta.
Israelilaiset kärsivät kovasti.
Simson tuli pelastamaan heidät näiltä filistealaisilta.
Herra antoi hänelle yliluonnollisen voiman, joka näkyi hänen pitkän
tukkansa kautta. Hän ei saanut leikata tukkaansa.
Simson pystyi tappaman tuhansia vihollisia.
Herra käytti häntä pelastamaan Israelin filistealaisten käsistä,
mutta lopulta hän teki virheen ja meni naimisiin filistealaisen
naisen kanssa, ja menetti voimansa.
Filistealaiset sokeuttivat hänet ja veivät hänet filistealaisten
temppeliin Gaasaan. Siellä hän päätti tappaa itsensä yhdessä
filistealaisten kanssa.
Kuinka pitkään tuomarien aikakausi kesti?
Tuomarien aikakausi kesti yhteensä noin 390-400 vuotta.
Noin 1000 vuotta Aabrahamin jälkeen.
Tuomarien aikakausi päättyi viimeiseen tuomariin, Samueliin.
Kun hänen lapsensa eivät olleet tottelevaisia, israelilaiset
pyysivät saada kuninkaan, niinkuin muillakin kansoilla on.
Israelilaiset halusivat dynastian.
Dynastiassa kuninkuus jatkuu isältä pojalle.
Tuomareiden aikaan tällaista jatkuvuutta ei ollut,
koska Jumala valitsi tuomarit.
Kuningaskunnassa olisi dynastia, jota israelilaiset halusivat.
Samuel, tuomari ja profeetta, oli ihmeissään.
Miksi haluta ihmiskuningasta, kun Jumala on kuningas?
Mutta sitten Herra käski häntä antaa kansalle kuninkaan.
Jos he haluavat kuninkaan, he saavat hänet,
mutta joutuvat palvelemaan häntä.
Jumala osoitti Samuelille kuninkaan Benjaminin heimosta.
Joten Saulista tuli kuningas, mutta hänen kuninkuutensa loppui pian.
Saulilla ei ollut jatkajaa, koska Herra oli pettynyt Sauliin.
Saul ei totellut Herraa, eikä pitäytynyt tehtävässään.
Esimerkiksi, Herra käski Saulia tappamaan amalekilaiset kokonaan.
Saul ei tehnyt tätä. Siksi Jumala oli suuttunut Sauliin.
Mutta tästä jatkamme ensi kerralla.